**Mini****stru kabineta noteikumu projekta** **„Par Ministru kabineta 2009.gada 9.jūnija noteikumu Nr.522 „Noteikumi par darbības programmas „Cilvēkresursi un nodarbinātība” papildinājuma 1.1.2.2.1.apakšaktivitāti „Studiju programmu satura un īstenošanas uzlabošana un akadēmiskā personāla kompetences pilnveidošana”” atzīšanu par spēku zaudējušiem" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Par Ministru kabineta 2009.gada 9.jūnija noteikumu Nr.522 „Noteikumi par darbības programmas „Cilvēkresursi un nodarbinātība” papildinājuma 1.1.2.2.1.apakšaktivitāti „Studiju programmu satura un īstenošanas uzlabošana un akadēmiskā personāla kompetences pilnveidošana”” atzīšanu par spēku zaudējušiem” (turpmāk – noteikumu projekts) sagatavots saskaņā ar Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. | Pašreizējā situācija un problēmas | 1.1.2.2.1.apakšaktivitāti „Studiju programmu satura un īstenošanas uzlabošana un akadēmiskā personāla kompetences pilnveidošana” (turpmāk – 1.1.2.2.1.apakšaktivitāte) sākotnēji tika plānots īstenot atklātas projektu iesniegumu atlases veidā, atbalstu paredzot studiju programmu pilnveidei atbilstoši tautsaimniecības vajadzībām sadarbībā ar darba devējiem, jaunu studiju programmu un kursu, īpaši starpaugstskolu un starpdisciplināru studiju programmu un kursu, izstrādei, kā arī studiju programmu vai kursu izstrādei kādā no Eiropas Savienības valodām augstākās izglītības konkurētspējas un eksportspējas veicināšanai, tajā skaitā attīstot un ieviešot inovatīvu pieredzi, attīstot e-studiju risinājumus, modernizējot un palielinot studiju intelektuālos resursus, vienlaikus sekmējot augstākās izglītības resursu konsolidāciju un studiju programmu vai kursu skaitu optimizēšanu, novēršot to pārklāšanos, un akadēmiskā personāla kvalifikācijas paaugstināšanai, stažējoties uzņēmumos, citās augstākās izglītības vai zinātniskajās institūcijās.Atbilstoši darbības programmas „Cilvēkresursi un nodarbinātība” papildinājumā (turpmāk – DPP) noteiktajam tika izstrādāti Ministru kabineta 2009.gada 9.jūnija noteikumi Nr.522 „Noteikumi par darbības programmas „Cilvēkresursi un nodarbinātība” papildinājuma 1.1.2.2.1.apakšaktivitāti „Studiju programmu satura un īstenošanas uzlabošana un akadēmiskā personāla kompetences pilnveidošana”” (turpmāk – noteikumi Nr.522).Savukārt atbilstoši Izglītības un zinātnes ministrijas sadarbībā ar citām nozaru ministrijām izstrādātajam pasākumu plānam „Pasākumu plāns nepieciešamajām reformām augstākajā izglītībā un zinātnē 2010.-2012.gadam” (turpmāk – pasākumu plāns), kas tika apstiprināts Ministru kabinetā 2010.gada 3.augustā, tika konstatēts, ka attiecībā uz nepieciešamajām izmaiņām augstākajā izglītībā un zinātnē kā viens no veicamajiem pasākumiem ir nepieciešama studiju programmu izvērtēšana. Ņemot vērā pasākumu plānā noteikto, tika nolemts 1.1.2.2.1.apakšaktivitāti īstenot divās projektu iesniegumu atlases kārtās, pirmajā projektu iesniegumu atlases kārtā ierobežotas atlases veidā atbalstu paredzot studiju kvalitātes un efektivitātes uzlabošanai, nodrošinot studiju programmu kvalitātes, resursu pietiekamības un ilgtspējas starptautisku izvērtēšanu un sagatavojot priekšlikumus turpmākai augstākās izglītības pilnveidei, attīstībai, resursu efektīvai izmantošanai un finansēšanai no valsts budžeta, savukārt otro kārtu īstenot pēc pirmās kārtas rezultātu iegūšanas. Attiecīgi grozījumi DPP tika pieņemti ar Ministru kabineta 2010.gada 9.augusta rīkojumu Nr.459 „Grozījumi darbības programmas „Cilvēkresursi un nodarbinātība” papildinājumā”. Saskaņā ar iepriekš minētajiem DPP grozījumiem tika izstrādāti Ministru kabineta 2010.gada 16.novembra noteikumi Nr.1058 „Noteikumi par darbības programmas „Cilvēkresursi un nodarbinātība” papildinājuma 1.1.2.2.1.apakšaktivitātes „Studiju programmu satura un īstenošanas uzlabošana un akadēmiskā personāla kompetences pilnveidošana” pirmo projektu iesniegumu atlases kārtu”.Saskaņā ar Ministru kabineta 2010.gada 24.februāra rīkojumu Nr.100 veiktajiem grozījumiem DPP kopējais 1.1.2.2.1.apakšaktivitātei pieejamais finansējums tika noteikts 5614671 latu apmērā, paredzot Eiropas Sociālā fonda līdzfinansējumu 100 procentu apmērā. 1.1.2.2.1.apakšaktivitātes pirmajai projektu iesniegumu atlases kārtai pieejamais finansējums tika noteikts 1001495 latu apmērā, savukārt otrajai kārtai – 4613176 latu apmērā.Ņemot vērā to, ka 1.1.2.2.1.apakšaktivitātes otrā projektu iesniegumu atlases kārta ir saistīta ar pirmās projektu iesniegumu atlases kārtas rezultātiem, kuri būs pieejami tikai 2013.gada sākumā, līdz ar to radot būtisku risku pieejamo līdzekļu savlaicīgai apguvei, Koalīcijas partiju Sadarbības padomes darba grupas par Eiropas Savienības fondu jautājumiem 2011.gada 30.maija sanāksmē tika pieņemts lēmums 1.1.2.2.1.apakšaktivitātes otrajai kārtai pieejamo finansējumu 4613176 latu apmērā pārdalīt 1.1.1.2.aktivitātes „Cilvēkresursu piesaiste zinātnei” otrās kārtas īstenošanai. Attiecīgi grozījumi DPP tika pieņemti ar Ministru kabineta 2011.gada 2.novembra rīkojumu Nr.574 „Grozījumi darbības programmas „Cilvēkresursi un nodarbinātība” papildinājumā” (turpmāk – MK rīkojums Nr.574). Ņemot vērā to, ka 1.1.2.2.1.apakšaktivitātes otrā projektu iesniegumu atlases kārta netiks īstenota, noteikumi Nr.522 ir zaudējuši aktualitāti un tos nepieciešams atzīt par spēku zaudējušiem. |
| 3. | Saistītie politikas ietekmes novērtējumi un pētījumi | Noteikumu projekts šo jomu neskar. |
| 4. | Tiesiskā regulējuma mērķis un būtība | Noteikumu projekts paredz atzīt par spēku zaudējušiem noteikumus Nr.522, nodrošinot noteikumu Nr.522 atbilstību DPP pieņemtajiem grozījumiem (MK rīkojums Nr.574). |
| 5. | Projekta izstrādē iesaistītās institūcijas | Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Noteikumu projekts sagatavots saskaņā ar MK rīkojumu Nr.574 pieņemtajiem grozījumiem DPP. Noteikumu projekts neierobežo sabiedrības pārstāvju tiesības. |
| 7. | Cita informācija | Nav. |

Anotācijas II un III sadaļa – noteikumu projekts šīs jomas neskar.

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ir nepieciešams veikt grozījumus Ministru kabineta 2008.gada 2.septembra noteikumos Nr.703 „Noteikumi par darbības programmas „Cilvēkresursi un nodarbinātība” papildinājuma 1.1.1.2.aktivitāti „Cilvēkresursu piesaiste zinātnei”” (turpmāk – noteikumi Nr.703), aktualizējot pieejamā finansējuma apmēru saskaņā ar MK rīkojumu Nr.574 veiktajiem grozījumiem DPP. Grozījumi noteikumos Nr.703 tiks veikti līdz 2012.gada 1.jūlijam.Par iepriekšminēto tiesību aktu projektu izstrādi ir atbildīga Izglītības un zinātnes ministrija. |
| 2. | Cita informācija | Nav. |

Anotācijas V un VI sadaļa – noteikumu projekts šīs jomas neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija. |
| 2. | Projekta izpildes ietekme uz pārvaldes funkcijām | Netiek paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Noteikumu projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Noteikumu projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Noteikumu projekts šo jomu neskar. |
| 6. | Cita informācija | Nav. |

 Izglītības un zinātnes ministrs R.Ķīlis

Vīza: Valsts sekretārs M.Gruškevics

05.04.2012 11:26

866

K.Pakšāne

67047764, katrina.paksane@izm.gov.lv